
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 601 


10 Μαΐου 1999 


ΑΠΟΦΑΣΕΙ Σ 

Αριθ. 2000 

Έγκριση του Οργανισμού Εσωτερικής Υπηρεσίας του Δή¬ 
μου Αμανής Ν. Χίου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ Β. ΑΙΓΑΙΟΥ 
Έχοντας υπόψη 

1. Τις διατάξεις του άρθρου 12 του Ν. 1188/81, όπως τρο¬ 
ποποιήθηκαν με τις διατάξεις του Ν. 1832/89 και στη συνέ¬ 
χεια με τις διατάξεις του άρθρου 8 του Ν. 2307/95. 

2. Τις διατάξεις του Π.Δ. 379/87 και του Π.Δ. 22/89 όπως 
συμπληρώθηκε με τις διατάξεις του άρθρου 8 του Ν. 
1900/90. 

3. Τις διατάξεις του Ν. 1586/86 και του Π.Δ. 410/1998. 

4. Τις διατάξεις του άρθρου 36 του Ν. 2190/94. 

5. Τις διατάξεις του άρθρου 18 παρ. 12 του Ν. 2503/97. 

6. Τις διατάξεις του άρθρου 18 του Ν. 2539/97. 

7. Την 33/99 απόφαση του δημοτικού συμβουλίου Αμανής. 

8. Την 1483/29.10.97 απόφαση του γενικού γραμματέα της 
περιφέρειας Β. Αιγαίου για μεταβίβαση δικαιώματος υπο¬ 
γραφής, αποφασίζουμε: 

Εγκρίνουμε την 33/99 απόφαση του δημοτικού συμβουλί¬ 
ου Αμανής με την οποία ψηφίζεται ο νέος Ο.Ε.Υ. του Δήμου 
που έχει ως εξής: 

Άρθρο 1 ο 

Τις υπηρεσίες του Δήμου συγκροτούν: 

Α. Γραφείο Διευθυντή 

Β. Το τμήμα Διοικητικού - Οικονομικού 

Γ. Το τμήμα Τεχνικών Υπηρεσιών 

Άρθρο 2ο 

Το τμήμα Διοικητικού - Οικονομικού και το τμήμα Τεχνικών 
Υπηρεσιών διαρθρώνονται ως εξής: 

Α. Γ ραφείο Διευθυντή 

Β. Τμήμα Διοικητικού - Οικονομικού 

• Προϊστάμενος 

1. Γ ραφείο Δημάρχου, Τύπου και Δημοσίων Σχέσεων. 

2. Γ ραφείο Ειδικού Συμβούλου - Συνεργάτη 

3. Γ ραφείο Δημοτικής κατάστασης - Ληξιαρχείο 

4. Γ ραφείο Γ ραμματείας 

• Προσωπικό - Διοικητική Μέριμνα - Πρωτόκολλο - Αρχείο 

• Δημοτικό Συμβούλιο - Δημοτική Επιτροπή 

• Διαχείριση Θεμάτων Παιδείας και Αθλητισμού 

• Αποκεντρωμένες Υπηρεσίες 

• Χορήγηση Αδειών Καταστημάτων 


5. Γ ραφείο Δημοτικής Αστυνομίας 

6. Γ ραφείο Κοινωνικής Μέριμνας και Τουρισμού 

7. Γ ραφείο Δημοτικού Ταμείου 

8. Γ ραφείο Οικονομικής Διαχείρισης 

• Προϋπολογισμός - Απολογισμός - Περιουσία - Κληρο¬ 
δοτήματα 

• Έσοδα - Εκκαθάριση Δαπανών - Προμήθειες 

Γ. Τμήμα Τεχνικών Υπηρεσιών 

Προϊστάμενος 

1. Γ ραφείο Τ εχνικών Έργων 

• Προγραμματισμός Τεχνικών Έργων 

• Μελέτες - Επίβλεψη Τεχνικών Έργων 

2. Γ ραφείο Συγκρότησης - Προγραμματισμού και Παρα¬ 
κολούθησης Συνεργείων του τμήματος 

• Συνεργείο Ύδρευσης Αποχέτευσης και Τεχνικών Έρ¬ 
γων 

• Συνεργείο Καθαριότητας - Πρασίνου - Ηλεκτροφωτι- 
σμού - Σήμανσης Οδών 

3. Γ ραφείο Περιβάλλοντος 

Αρθρο 3ο 

Η Διάρθρωση των θέσεων του προσωπικού του Δήμου σε 
κατηγορίες, κλάδους και ειδικότητες έχει ως εξής: 

1 Μόνιμο προσωπικό 

Α. Διοικητικό - Οικονομικό Προσωπικό 

Κατηγορία ΠΕ 

Κλάδος ΠΕ 1 Διοικητικού - Οικονομικού 
Θέσεις μία (1) 

Κατηγορία ΔΕ 

Κλάδος ΔΕΙ Διοικητικού - Οικονομικού 
Θέσεις τέσσερις (4) 

Κλάδος ΔΕ23 Δημοτική Αστυνομία 
Θέσεις μία (1) 

Β. Τεχνικό Προσωπικό 
Κατηγορία ΠΕ 

Κλάδος ΠΕ3 Πολιτικών Μηχανικών 
Θέσεις μία (1) 

Κλάδος ΠΕ Περιβαλλοντολόγων 
Θέσεις μία (1) 

Κατηγορία ΤΕ 

Κλάδος ΤΕ3 Τεχνολόγων Πολιτικών Μηχανικών 
Θέσεις μία (1) 

Κλάδος ΤΕ4 Τεχνολόγων Μηχανολόγων 
Θέσεις μία (1) 

Κατηγορία ΔΕ 

Κλάδος ΔΕ29 Οδηγών Αυτοκινήτων 

Θέσεις μία (1) 

Κατηγορία ΥΕ 

Κλάδος ΥΕ16 Προσωπικού Καθαριότητας 

Θέσεις δύο (2) 

2. Προσωρινές - Προσωποπαγείς θέσεις 

Δύο (2) θέσεις Προσωρινές - Προσωποπαγείς του κλάδου 
ΔΕΙ Διοικητικού - Οικονομικού. 

3. Εποχιακό Προσωπικό 

Συνιστώνται 5 θέσεις με σχέση εργασίας ιδιωτικού δικαίου 
ορισμένου χρόνου, διαφόρων ειδικοτήτων, για την αντιμετώ¬ 
πιση εποχιακών ή άλλων περιοδικών ή πρόσκαιρων αναγκών 
(Ν. 2503/97, άρθρο 18 παρ. 12). Η πλήρωση των θέσεων αυ¬ 
τών θα γίνεται σύμφωνα με τις ισχύουσες κάθε φορά διατά¬ 
ξεις και εγκυκλίους οδηγίες που αφορούν το προσωπικό αυ¬ 
τό. 

Άρθρο 4ο 

Προσόντα διορισμού κατά κατηγορία κλάδο και ειδικότη¬ 
τα ορίζονται αυτά που προβλέπονται στα Π.Δ 37/α/1987 και 
22/1990 όπως αυτά συ μπληρώνονται ή τροποποιούνται ή και 
πιθανόν νέων που τυχών θα ισχύσουν. 

Άρθρο 5ο 

Θέματα διορισμού, καθηκόντων, περιορισμών, χρόνου ερ¬ 
γασίας, αστικής ευθύνης, δικαιωμάτων, υποχρεώσεων, με¬ 
ταβολών της κατάστασης, πειθαρχικών αδικημάτων, ποι¬ 
νών, λύσης της υπαλληλικής σχέσης των προβλεπομένων α¬ 
πό τον παρόντα Οργανισμό Μονίμων Υπαλλήλων διέπονται 
από τις διατάξεις των Ν. 1188/1981 και 2190/1994, όπως αυ¬ 
τοί συμπληρώνονται ή τροποποιούνται ή και πιθανών νέων 
που τυχόν θα ισχύσουν. 

Άρθρο 6ο 

Επιλογή Προϊσταμένου 

1. Η θέση του Διευθυντή καταλαμβάνεται ιεραρχικά από υ¬ 
πάλληλο της κατηγορίας ΠΕ., ή ΤΕ17 ή ΔΕΙ. 

2. Για το τμήμα Διοικητικού - Οικονομικού προΐσταται μό¬ 
νιμος υπάλληλος του κλάδου ΠΕΙ Διοικητικού Οικονομικού 
και ελλείψει αυτού του κλάδου ΔΕΙ Διοικητικού - Οικονομι¬ 
κού, σύμφωνα με τις διατάξεις του άρθρου 36 του Ν. 
2190/1994 

3. Για το τμήμα Τεχνικών Υπηρεσιών προΐσταται μόνιμος υ¬ 
πάλληλος του κλάδου ΠΕ3 Πολιτικών Μηχανικών και ελλεί¬ 
ψει αυτού του κλάδου ΤΕ3 Τεχνολόγων Πολιτικών Μηχανι¬ 
κών ή ΤΕ4 Τεχνολόγων Μηχανολόγων, σύμφωνα με τις δια¬ 
τάξεις του άρθρου 36του Ν. 2190/1994 

Τον προϊστάμενο Τμήματος που απουσιάζει ή κωλύεται α¬ 
ναπληρώνει στα καθήκοντά του ο ανώτερος κατά βαθμό υ¬ 
πάλληλος και ο αρχαιότερος, που υπηρετεί στην ίδια οργα¬ 
νωτική μονάδα και εφόσον ο κλάδος στον οποίο ανήκει προ¬ 
ορίζεται για κατάληψη θέσεων προϊσταμένων 

Άρθρο 7ο 

Η κατανομή - τοποθέτηση ή μετακίνηση του προσωπικού 
στα τμήματα, γραφεία κ.λ.π θα ενεργείται με απόφαση του 
Δημάρχου, ανάλογα με τις ανάγκες των υπηρεσιών 

Άρθρο 8ο 

Οι αρμοδιότητες όπως αυτές καθορίζονται από το επόμε¬ 
νο άρθρο του παρόντα Οργανισμού Ε.Υ., θα ασκούνται από 
τα τμήματα και γραφεία των αντιστοίχων υπηρεσιών. 

Άρθρο 9ο 

Οι αρμοδιότητες κάθε υπηρεσίας καθορίζονται ως εξής: 


Διευθυντής 

Ο Διευθυντής ευθύνεται έναντι του Δημάρχου για την α¬ 
ποτελεσματική και αποδοτική εκτέλεση των λειτου ργιών των 
τμημάτων, προγραμματίζοντας, οργανώνοντας, στελεχώ¬ 
νοντας, συντονίζοντας και ελέγχοντας τις επί μέρους δρα¬ 
στηριότητες, έτσι ώστε να εκπληρώνονται οι περιοδικοί ( α- 
κτικοί και στρατηγικοί) στόχοι του Δήμου που περιλαμβάνο¬ 
νται στα αντίστοιχα προγράμματα δράσης. 

Παρακολουθεί τη νομοθεσία, τις εξελίξεις της επιστήμης 
και τεχνολογίας και τις εξελίξεις στο τοπικό, ελληνικό και διε¬ 
θνές περιβάλλον, που έχουν σχέση με τις λειτουργίες του 
Δήμου. Ενημερώνει το προσωπικό και μεριμνά για την τήρη¬ 
ση των νομικών διατάξεων, την εφαρμογή καινοτομιών και 
την προσαρμογή της λειτουργίας των υπηρεσιών στις εξελί¬ 
ξεις του εξωτερικού περιβάλλοντος. 

Μεριμνά για τη βελτίωση της αποτελεσματικότητας της 
δράσης του Δήμου, τη βελτίωση της απόδοσης του ανθρώ¬ 
πινου δυναμικού και των τεχνικών μέσων, την καλύτερη εξυ¬ 
πηρέτηση του πολίτη. 

Τμήμα Διοικητικού - Οικονομικού 
Προϊστάμενος 

Διατυπώνει τους στόχους και τα προγράμματα δράσης 
της διοικητικής ενότητας καθώς και τους αντίστοιχους προ¬ 
ϋπολογισμούς. 

Φροντίζει για την υλοποίηση των κατά περίπτωση αποφά¬ 
σεων των ιεραρχικά ανωτέρων διοικητικών επιπέδων. 

Στελεχώνει, οργανώνει, συντονίζει και ελέγχει τις δραστη¬ 
ριότητες του τμήματος με τρόπο ώστε να υλοποιούνται α¬ 
ποτελεσματικά τα προγράμματα δράσης και οι κατά περί¬ 
πτωση αποφάσεις ή εντολές. 

Εποπτεύει, αξιολογεί και προσανατολίζει το προσωπικό της 
διοικητικής - οικονομικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

Μεριμνά για την κατάρτιση του κανονισμού λειτουργίας 
του τμήματος, εισηγείται μεταβολές των διατάξεών του και 
παρακολουθεί την κανονική εφαρμογή των εγκεκριμένων 
κανονισμών. 

Προετοιμάζει τους απολογισμούς δράσης και οικονομι¬ 
κούς απολογισμούς. 

Καταρτίζει μηνιαίους απολογισμούς δράσης και αναφέρει 
ιεραρχικά για τις υποθέσεις που εκκρεμούν και τις αποκλί¬ 
σεις από τον προγραμματισμό. 

Διατυπώνει εισηγήσεις σχετικές με προτάσεις, εναλλακτι¬ 
κές λύσεις, στόχους, μεθοδολογίες και προγράμματα δρά¬ 
σης που αναφέρονται στις λειτουργίες της διοικητικής - οι¬ 
κονομικής υπηρεσίας. 

Παραλαμβάνει την αλληλογραφία που σχετίζεται με τις 
αρμοδιότητες του τμήματός του και την διανέμει στις αρμό¬ 
διες υπηρεσιακές μονάδες ή υπαλλήλους. 

Έχει την ευθύνη ελέγχου και θεώρησης όλων των εγγρά¬ 
φων και των υπαλλήλων της διοικητικής - οικονομικής μονά¬ 
δας που εποπτεύει καθώς και των εισηγήσεών τους προς τα 
ανώτερα διοικητικά επίπεδα (όλα τα έγγραφα, καταστάσεις 
κλπ του Δήμου μονογραφούνται από τον αρμόδιο υπάλλη¬ 
λο). 

Έχει το δικαίωμα τροποποίησης ή απόρριψης των υπηρε¬ 
σιακών εισηγήσεων των κατώτερων ιεραρχικά επιπέδων με 
ενυπόγραφη πάντοτε σημείωσή του στα σχετικά έγγραφα 
και παράλληλη υποχρέωση έγκαιρης και αιτιολογημένης ε¬ 
νημέρωσης του ανώτερου ιεραρχικά επιπέδου 
Εισηγείται συστήματα ενημέρωσης των δημοτών σχετικά 
με τις προσφερόμενες υπηρεσίες, τα δικαιώματα και τις υ¬ 
ποχρεώσεις τους έναντι του Δήμου 

Συγκεντρώνει στοιχεία χρήσιμα για τον προγραμματισμό 
και απολογισμό των δραστηριοτήτων του τμήματός του 
Συνεργάζεται με προϊσταμένους άλλων διοικητικών ενο¬ 
τήτων των υπηρεσιών ή θυγατρικών φορέων του Δήμου ή άλ¬ 
λων διαδημοτικών φορέων για τον συντονισμό και την ολο¬ 
κλήρωση των λειτουργιών της. 

Συνεργάζεται με άλλους φορείς εκτός Δήμου 

Γραφείο Δημάρχου, Τύπου και Δημοσίων Σχέσεων. 
Δακτυλογράφηση, αναπαραγωγή, διεκπεραίωση και αρ¬ 
χειοθέτηση προσωπικής αλληλογραφίας και αποφάσεων 
Δημάρχου. 

Ρύθμιση συναντήσεων και επικοινωνιών του Δημάρχου και 
τήρηση ημερολογίου των προσωπικών επαφών του εντός 
και εκτός του Δήμου. 

Τήρηση προσωπικού αρχείου εγγράφωντου Δημάρχου. 
Τήρηση πρακτικών συναντήσεων ή συμβουλίων στα οποία 
μετέχει ο Δήμαρχος. 

Συγκέντρωση στοιχείων ή εγγράφων που πρέπει να υπο- 
γραφούν από το Δήμαρχο και μέριμνα για την υπογραφή και 
τη διεκπεραίωσή τους. 

Τήρηση αρχείου αποφάσεων Δημάρχου. 

Εκτέλεση κάθε διοικητικής υποστήριξης που ανατίθεται α¬ 
πό το Δήμαρχο και η οποία δεν ανήκει στην αρμοδιότητα των 
υπολοίπων υπηρεσιών. 

Φροντίδα για τις Δημόσιες Σχέσεις του Δήμου. 
Πληροφόρηση των δημοτών για κάθε δραστηριότητα του 
Δήμου. 

Ενημέρωση των δημοτών για τα δικαιώματά τους και τις ε¬ 
νέργειες που απαιτούνται για τη διεκπεραίωση των υποθέ- 
σεών τους καθώς και ο εφοδιασμός τους με τα απαραίτητα 
πληροφοριακά στοιχεία και έντυπα 
Παραλαβή υποδείξεων, προτάσεων και παραπόνων των 
δημοτών. 

Γ ραφείο Δημοτικής κατάστασης - Ληξιαρχείο 
Σύνταξη, ενημέρωση και τήρηση των βιβλίων του δημοτο¬ 
λογίου και πληθυσμού. 

Τήρηση για κάθε οικογένεια, ιδιαίτερου φακέλου με τα 
σχετικά δικαιολογητικά και αρχεία αποφάσεων μεταβολών 
στο δημοτολόγιο. 

Έκδοση πιστοποιητικών προσωπικής, οικογενειακής κα¬ 
τάστασης και ταυτοπροσωπίας των δημοτών 
Επιμέλεια της εφαρμογής των σχετικών με τους δημότες 
διατάξεων του Δημοτικού Κώδικα, του Κώδικα Ελληνικής Ι¬ 
θαγένειας 

Τήρηση και συνεχή ενημέρωση αρχείων στα οποία καταγρά¬ 
φονται τα ληξιαρχικά γεγονότα που συμβαίνουν στην περιφέ¬ 
ρεια του Δήμου (γεννήσεις, γάμοι, θάνατοι) καθώς και κάθε με¬ 
ταγενέστερο γεγονός που συνδέεται με αυτά (π.χ. βαπτίσεις, 
διαζύγια, ονοματοθεσία, μεταβολή θρησκεύματος κλπ) 

Τήρηση αρχείων επίσημων εγγράφων ληξιαρχικών γεγο¬ 
νότων 

Έκδοση αντιγράφων αποσπασμάτων ληξιαρχικών πράξε¬ 
ων ή άλλων θεσμοθετημένων πιστοποιητικών 
Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γάμους, θανάτους που συνέβησαν 
στην περιφέρεια του Δήμου 

Ενημέρωση των αντίστοιχων υπηρεσιών άλλων ΟΤΑ για τα 
ληξιαρχικά γεγονότα που επηρεάζουν τα στοιχεία των μη¬ 
τρώων/ αρχείων που τηρούνται στα Τμήματα αυτά 
Συνεργασία με Ληξιαρχεία άλλων ΟΤΑ σε περιπτώσεις με¬ 
ταβολών ή προσθήκης ληξιαρχικών πράξεων που βρίσκο¬ 
νται καταχωρημένες εκεί 

Κατάρτιση ετησίως των μητρώων αρρένων, τήρηση των 
αρχείων αυτών, ενημέρωση και τήρηση αρχείου των μετα¬ 
βολών που επέρχονται σε αυτά 


Κατάρτιση των στρατολογικών πινάκων και έκδοση των α- 
παιτούμενων πιστοποιητικών 

Μέριμνα για την έκδοση των αναγκαίων πιστοποιητικών 
για την εισαγωγή των ενδιαφερομένων στις διάφορες στρα¬ 
τιωτικές σχολές 

Σύνταξη και τήρηση των μητρώων διαφόρων απογραφών 
στρατολογικού ενδιαφέροντος 

Επιμέλεια της εφαρμογής της εκλογικής νομοθεσίας και ε¬ 
κτέλεση των καθηκόντων που ανατίθενται στο Δήμο από τον 
εκλογικό νόμο 

Τήρηση εκλογικών καταλόγων, ενημέρωση και έκδοση 
των σχετικών πιστοποιητικών για την έκδοση εκλογικών βι¬ 
βλιαρίων 

Μέριμνα για την τήρηση των θεσμοθετημένων διαδικα¬ 
σιών για την διεξαγωγή των πολιτικών γάμων 

Γ ραφείο Γ ραμματείας 

• Προσωπικό - Διοικητική Μέριμνα - Πρωτόκολλο - Αρχείο 

Φροντίδα για τη συγκέντρωση των διατάξεων της νομοθε¬ 
σίας και την κανονική εφαρμογή των γενικών ρυθμίσεων της 
Πολιτείας στα θέματα του προσωπικού, οποιοσδήποτε σχέ¬ 
σης εργασίας, του Δήμου. 

Διαχείριση των διαδικασιών που αφορούν την πρόσληψη, 
απόλυση, προαγωγή, παραίτηση, τοποθέτηση, μετακίνηση, 
απόσπαση, μετάταξη κ.λ.π. του προσωπικού του Δήμου με 
οποιαδήποτε σχέση εργασίας, σύμφωνα με τις εκάστοτε ι- 
σχύουσες διατάξεις 

Διαχείριση των διαδικασιών ελέγχου παρουσίας, παροχής 
αδειών, αξιολόγησης και άσκησης πειθαρχικού δικαίου στο 
προσωπικό του Δήμου, με οποιαδήποτε σχέση εργασίας, 
σύμφωνα με τις εκάστοτε ισχύουσες διατάξεις. 

Τήρηση των μητρώων και φακέλων του προσωπικού του 
Δήμου, με οποιαδήποτε εργασιακή σχέση, με τη συγκέ¬ 
ντρωση και καταγραφή των κάθε είδους μεταβολών της οι¬ 
κογενειακής, υπηρεσιακής και ατομικής κατάστασης (προ¬ 
σόντα, οικογενειακή κατάσταση, υπηρεσιακή εξέλιξη, από¬ 
δοση, αμοιβές, ποινές, άδειες απουσίες κλπ.) 

Τήρηση των διαδικασιών συγκέντρωσης, καταγραφής των 
πληροφοριών που έχουν σχέση με τον καθορισμό των κάθε 
φύσης αμοιβών και παροχών προς το προσωπικό οποιοσδή¬ 
ποτε εργασιακής σχέσης του Δήμου. 

Παροχή κάθε είδους πληροφοριών, προφορικών ή γρα¬ 
πτών (πιστοποιητικά, βεβαιώσεις κλπ) προς το προσωπικό 
του Δήμου που αφορούν την υπηρεσιακή του κατάσταση. 

Παρακολούθηση της εφαρμογής και των μεταβολών της 
οργανωτικής δομής και στελέχωσηςτων υπηρεσιών του Δή¬ 
μου. Παρακολούθηση της κατανομής των θέσεων εργασίας 
στις επιμέρους υπηρεσίες του Δήμου. 

Συγκέντρωση στοιχείων μεταβολών του προσωπικού ή α¬ 
ντίστοιχων καταβληθέντων παροχών ή καταλογισθέντων πο¬ 
σών προς το προσωπικό του Δήμου, με οποιαδήποτε εργα¬ 
σιακή σχέση, που αντιστοιχούν και έχουν επίδραση στην κα¬ 
ταβολή των αμοιβών τους 

Ενημέρωση των μηχανογραφικών αρχείων του προσωπι¬ 
κού με τα προηγούμενα στοιχεία και την εξαγωγή των πε¬ 
ριοδικών μισθολογικών καταστάσεων ή γενικά των καταστά¬ 
σεων πληρωμής κάθε είδους αμοιβής προς το προσωπικό 
του Δήμου 

Έλεγχος των προηγούμενων καταστάσεων και έγκαιρη 
διαβίβαση ενός αντίγραφου στο Ταμείο για πληρωμές. 

Τήρηση αρχείου καταβληθέντων αμοιβών στο προσωπικό 
του Δήμου και έκδοση των αντίστοιχων βεβαιώσεων αποδοχών 

Τήρηση των διαδικασιών πρωτοκόλλησης των κάθε είδους 
εισερχομένων στο Δήμο εγγράφων. Διανομή των εγγράφων 
στις επιμέρους υπηρεσίες του Δήμου 

Τήρηση των διαδικασιών πρωτοκόλλησης των κάθε είδους 
εξερχόμενων από το Δήμο εγγράφων. Διεκπεραίωση/ απο¬ 
στολή των εγγράφων αυτών στους αποδέκτες. 

Τήρηση ενεργών και ιστορικών αρχείων σύμφωνα με τις ι- 
σχύουσες διατάξεις. Τήρηση του γενικού αρχείου του Δήμου 
Παροχή κάθε είδους δακτυλογράφησης και γραμματεια¬ 
κής υποστήριξης προς τις διάφορες υπηρεσιακές μονάδες 
Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών του 
Δήμου (τηλεφωνικό κέντρο, τέλεξ, φάξ, ασφάλεια κτιρίων, 
καθαριότητα κτιρίων - γραφείων, λειτουργία κυλικείων, φω- 
τοαντιγραφήσεις, εξωτερικές και εσωτερικές εργασίες δια¬ 
κίνησης εγγράφων κλπ). Για το σκοπό αυτό αξιοποιούνται 
κλητήρες, τηλεφωνητές, φύλακες, καθαρίστριες κλπ στους 
οποίους κατανέμονται αρμοδιότητες για τα επιμέρους κτί¬ 
ρια εγκατάστασης των υπηρεσιών του Δήμου. 

• Δημοτικό Συμβούλιο - Δημοτική Επιτροπή 
Κατάρτιση σε συνεργασία με τον πρόεδρο του Δ.Σ., της η¬ 
μερήσιας διάταξης των συνεδριάσεων του Δ.Σ. και ενημέ¬ 
ρωση των μελών του Δ.Σ. για τα θέματα και το χρόνο / τόπο 
κάθε συνεδρίασης 

Συγκέντρωση, αναπαραγωγή και αποστολή στα μέλη του 
Δ.Σ. των διαφόρων εισηγήσεων και γενικά του ενημερωτικού 
υλικού που αντιστοιχεί στα θέματα των συνεδριάσεων 
Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλληλων 
μέσων κλπ 

Τήρηση πρακτικών κατά τη διάρκεια των συνεδριάσεων 
Τήρηση αρχείου πρακτικών και αποφάσεων του Δ.Σ. 
Δακτυλογράφηση, αναπαραγωγή αποφάσεωντου Δ.Σ. και 
αποστολή τους στην Υπηρεσία Τ.Α. της Περιφέρειας 
Ενημέρωση των υπηρεσιών του Δήμου για τις εγκεκριμέ¬ 
νες αποφάσεις του Δ.Σ. 

Ενημέρωση αρμόδιων επιτροπών του Δ.Σ. για τα θέματα 
που Γίαραπέμπονται σε αυτές από το Δ.Σ. προς μελέτη 
Παρακολούθηση της διαδικασίας επεξεργασίας τους και 
προετοιμασία για την έγκαιρη επανεισαγωγή τους στο Δ.Σ. 
προς λήξη οριστικής απόφασης 
Παροχή κάθε είδους γραμματειακής υποστήριξης προς τη 
Δημαρχιακή Επιτροπή και τις μόνιμες και έκτακτες επιτρο¬ 
πές που συνιστά το Δ.Σ. (ενημέρωση για τα θέματα και τον 
χρόνο κάθε συνεδρίασης, διανομή εισηγήσεων προς τα μέ¬ 
λη των Επιτροπών, τήρηση πρακτικών, τήρηση αρχείου πρα¬ 
κτικών, δακτυλογράφηση / αναπαραγωγή εισηγήσεων κλπ) 
Τήρηση αρχείου εκπροσώπων του Δήμου σε διάφορους 
φορείς και όργανα. Φροντίδα για την αποστολή στοιχείων 
προς τους προηγούμενους εκπροσώπους, επικοινωνία, πα¬ 
ραλαβή και εσωτερική διεκπεραίωση των εκθέσεων των εκ¬ 
προσώπων προς το Δήμο 

• Διαχείριση Θεμάτων Παιδείας και Αθλητισμού 
Μέριμνα για τη συγκρότηση και τη λειτουργία των σχολι¬ 
κών επιτροπών όλων των σχολείων Α/θμιας και Β/θμιας Εκ¬ 
παίδευσης και της Δημοτικής Επιτροπής Παιδείας 

Διοικητική υποστήριξη της Δημοτικής Επιτροπής Παιδείας 
Συνεργασία με την Τεχνική υπηρεσία για την καταγραφή 
των στεγαστικών αναγκών των σχολείων, για απαλλοτριώ¬ 
σεις χώρων για ανέγερση νέων διδακτηρίων και τη διεκπε¬ 
ραίωση κτιριακών θεμάτων που έχουν σχέση με συντηρή¬ 
σεις, ανεγέρσεις, προσθήκες αιθουσών, επεκτάσεις χώρων 
στα υπάρχοντα σχολεία, αγορές οικοπέδων νέων σχολικών 
μονάδων 

Καταγραφή καταστάσεων κατανομής λειτουργικών δαπα¬ 
νών και ενημέρωση των σχολείων για την παραλαβή των χρη¬ 
μάτων 


Καταγραφή αθλητικών αναγκών σε συνεργασία με τους 
φορείς και τους ειδικούς επιστήμονες 
Καταγραφή και αξιολόγηση των υπαρχόντων αθλητικών 
χώρων - εγκαταστάσεων, μέριμνα για την καλή λειτουργία 
και τη βελτίωση της αθλητικής υποδομής (χώροι, γυμνα¬ 
στές, όργανα) 

Οργάνωση, λειτουργία προγραμμάτων Μαζικού Αθλητι¬ 
σμού 

Επικοινωνία με ομοσπονδίες, ομίλους και γενικότερα με 
φορείς που σχετίζονται με τον αθλητισμό 
Διοργάνωση αθλητικών συναντήσεων 

• Αποκεντρωμένες υπηρεσίες 

Με σκοπό την διοικητική εξυπηρέτηση των δημοτών των 
Δημοτικών διαμερισμάτων με πληθυσμό μεγαλύτερο των 
1000 κατοίκων ανατίθεται σε δημοτικούς υπαλλήλους της 
κατηγορίας ΔΕ η περιοδική απασχόλησή τους στα Δημοτικά 
Διαμερίσματα. Η ανάθεση γίνεται με απόφαση του Δημάρ¬ 
χου που λαμβάνεται εντός του Ιανουάριου κάθε έτους. 

Η απόφαση καθορίζει: 

- τους συγκεκριμένους υπαλλήλους και τα Δημοτικά Δια¬ 
μερίσματα στα οποία θα απασχολούνται 

- τη συχνότητα απασχόλησής τους σε κάθε Διαμέρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα 

Τα καθήκοντα των προηγούμενων υπαλλήλων που θα πε- 
ριγραφούν στην απόφαση είναι δυνατό να περιλαμβάνουν 
τα εξής 

Παράδοση και παραλαβή πιστοποιητικών, αιτήσεων, ειδο¬ 
ποιητηρίων και λοιπών εγγράφων 
Υποβοήθηση των δημοτών στη σύνταξη των εγγράφων 
Οικονομικές δοσοληψίες με δημότες (εισπράξεις, πληρω¬ 
μές) 

Συγκέντρωση αιτημάτων, προτάσεων και παραπόνων 
Ενημέρωση/ πληροφόρηση των δημοτών 
Συνεργασία με τους αρμόδιους υπαλλήλους των δημοτι¬ 
κών υπηρεσιών και μέριμνα για την έγκαιρη διεκπεραίωση 
των υποθέσεων των δημοτών 
Διοικητική υποστήριξη των Τοπικών συμβουλίων 
Διοικητική υποστήριξη των Νομικών προσώπων του Δή¬ 
μου που είναι εγκατεστημένα στο Δημοτικό Διαμέρισμα. 

• Χορήγηση Αδειών καταστημάτων 

Διοικητική Υποστήριξη των κάτωθι αρμοδιοτήτων του Δή¬ 
μου. 

Χορήγηση αδειών ίδρυσης και λειτουργίας όλων των κα¬ 
ταστημάτων και επιχειρήσεων, οι όροι λειτουργίας των ο¬ 
ποίων καθορίζονται από υγειονομικές διατάξεις 
Χορήγηση αδειών μικροπωλητών και η κατασκευή, λει¬ 
τουργία και εκμετάλλευση περιπτέρων και κυλικείων εντός 
κοινόχρηστων χώρων 

Χορήγηση των αδειών εγκατάστασης και λειτουργίας θε¬ 
άτρων, κινηματογράφων και παρεμφερών επιχειρήσεων 
που προβλέπονται από τους Α.Ν. 445/1937 και 446/1937 
Χορήγηση των αδειών λειτουργίας μουσικής σε δημόσια 
κέντρα, που προβλέπονται από αστυνομικές διατάξεις και χο¬ 
ρηγούνται σύμφωνα με την Α5/3010/85 υγειονομική διάταξη 
Χορήγηση των αδειών εγκατάστασης και λειτουργίας ψυ¬ 
χαγωγικών παιχνιδιών, που προβλέπονται από αστυνομικές 
διατάξεις και δεν υπάγονται στις διατάξεις του Ν. 2000/1991 
Επιβολή διοικητικών κυρώσεων σε παραβάτες των όρων 
λειτουργίας των καταστημάτων (προσωρινή ή οριστική ανά¬ 
κληση άδειας ή σφράγιση σύμφωνα με τις ισχύουσες διατά¬ 
ξεις) 

Τήρηση του αρχείου των αδειών καταστημάτων υγειονο¬ 
μικού ενδιαφέροντος 

Γραφείο Δημοτικής Αστυνομίας 

Έλεγχος της εφαρμογής των κανονιστικών αποφάσεων 
που εκδίδει το Δημοτικό Συμβούλιο 
Έλεγχος της τήρησης των διατάξεων που αφορούν στην 
καθαριότητα, την κυκλοφορία και στάθμευση των οχημά¬ 
των, την οικοδόμηση, την ύδρευση, την αποχέτευση, την η¬ 
χορύπανση και την προστασία του περιβάλλοντος. 

Έλεγχος της τήρησης των διατάξεων που αφορούν στην 
λειτουργία των πάσης φύσεως επιτηδευμάτων και επαγγελ¬ 
μάτων. 

Έλεγχος της λειτουργίας των εμποροπανηγύρεων, των 
λαϊκών αγορών και των δημοτικών αγορών 
Έλεγχος της τήρησης των διατάξεων των σχετικών με τη ν 
χορήγηση αδειών ίδρυσης και λειτουργίας καταστημάτων 
Έλεγχος της τήρησης των διατάξεων των σχετικών με τις 
διαφημίσεις 

Παρακολούθηση και υποβοήθηση της κυκλοφορίας των 
Τροχοφόρων στην περιφέρεια του Δήμου με την αποτροπή 
γεγονότων που εμποδίζουν την κανονική κίνησή τους (έλεγ¬ 
χος κυκλοφορίας, παρανόμου παρκαρίσματος κλπ) 

Μέριμνα για την κανονική χρήση των κοινοχρήστων χώρων 
στην περιφέρεια του Δήμου (πεζοδρόμια, πάρκα κλπ) 
Εντοπισμός και έλεγχος της αυθαίρετης δόμησης και τη 
σχετική ενημέρωση της Υπηρεσίας έκδοσης αδειών για την 
από κοινού νόμιμη δράση. 

Εκτέλεση οποιοσδήποτε νέας αρμοδιότητας ανατίθεται 
με νομοθετική ρύθμιση στις υπηρεσίες της δημοτικής αστυ¬ 
νομίας 

Γ ραφείο Κοινωνικής Μέριμνας και Τουρισμού 
Τα καθήκοντα του Γ ραφείου της Κοινωνικής Μέριμνας του 
Δήμου ανάγονται στα παρακάτω αντικείμενα : 

Συμβουλευτική βοήθεια για προβλήματα που αντιμετωπί¬ 
ζουν οι εργαζόμενοι (προσωπικά, οικογενειακά, κοινωνικά) 
Λειτουργία ομάδων αυτοβοήθειας και κοινωνικής δράσης 
Οργάνωση εκπαιδευτικών, επιμορφωτικών, ενημερωτικών 
προγραμμάτων και δραστηριοτήτων 
Μελέτη για όλα τα κοινωνικά προβλήματα των δημοτών, α¬ 
νεξαρτήτως ηλικίας, ενημέρωση, διαφώτιση των δημοτών 
σε θέματα υγείας, π.χ. ΠΑΠ τεστ για τη γυναίκα, εμβολιασμοί 
για τα παιδιά κλπ 

Φροντίδα για τη διαφώτιση του κοινού πάνω σε θέματα δη¬ 
μόσιας και ατομικής υγείας και διοργάνωση διαλέξεων, σε¬ 
μιναρίων και λαϊκών συγκεντρώσεων υγείας 
Διοργάνωση σεμιναρίων σε συνεργασία με ειδικούς επι¬ 
στήμονες (ψυχολόγους, παιδίατρους, γυναικολόγους, κοι¬ 
νωνιολόγους) για την ενημέρωση των δημοτών σε θέματα οι¬ 
κογενειακού προγραμματισμού, προληπτικής ιατρικής για 
όλη την οικογένεια 

Διοργάνωση σεμιναρίων για ενημέρωση σχετικά με τα 
προβλήματα της άγαμης μητέρας και ίδρυση σχολών γιατην 
αντιμετώπιση των κοινωνικών προβλημάτων της εποχής 
μας, ακόμη οργάνωση ομάδων εφήβων για συζήτηση πάνω 
σε κοινά θέματα της εφηβείας των νέων για προβλήματα που 
τους απασχολούν 

Μέριμνα για την ίδρυση συμβουλευτικού σταθμού για ά¬ 
τομα που κάνουν χρήση τοξικών ουσιών 
Διοργάνωση προγραμμάτων σε δημοτικά διαμερίσματα 
του Δήμου τα οποία παρουσιάζουν κοινωνικές και πολιτιστι¬ 
κές ιδιαιτερότητες 

Συγκέντρωση και επεξεργασία στοιχείων που αφορούν 
την υφιστάμενη κατάσταση του τουρισμού στο Δήμο. 

Εισήγηση και σχεδιασμός των προγραμμάτων παρέμβασης 
του Δήμου στο χώρο της παροχής τουριστικών υπηρεσιών 
Παρακολούθηση της υλοποίησης προγραμμάτων τουρι¬ 
στικής προβολής της περιοχής του Δήμου (π.χ. παραγωγή 


τουριστικού υλικού και εκδόσεις πρακτικών οδηγών για τους 
ταξιδιώτες, συμμετοχή σε εκθέσεις τουρισμού, δημιουργία 
δικτύων επικοινωνίας και συνεργασίας με άλλες περιοχές ε¬ 
ντός και εκτός της χώρας κλπ.) 

Συνεργασία και συντονισμός με τους αρμόδιους φορείς 
τουρισμού, ενώσεις ξενοδόχων κ.α. επαγγελματικών φορέ¬ 
ων καθώς και με κάθε φορέα ή άτομο που δραστηριοποιεί! αι 
στον τουρισμό γιατην καταγραφή των προβλημάτων του το¬ 
μέα και για τη βελτίωση των παρεχόμενων υπηρεσιών. 

Γ ραφείο Δημοτικού Ταμείου 

Διαμόρφωση και παρακολούθηση των ταμειακών προ¬ 
γραμμάτων του Δήμου με τη συνεχή παρακολούθηση των υ¬ 
ποχρεώσεων και των αναμενόμενων εισπράξεων. 

Παραλαβή των Χρηματικών Ενταλμάτων πληρωμών και 
διενέργεια των πληρωμών προς τους δικαιούχους μετά από 
έλεγχο των τυχόν επιπρόσθετων δικαιολογητικών που ορίζει 
ο νόμος ότι πρέπει να προσκομίζουν οι δικαιούχοι (π.χ. φο¬ 
ρολογική ενημερότητα στην περίπτωση των Εταιρειών) 

Καταγραφή των διενεργούμενων πληρωμών σύμφωνα με 
τις ισχύουσες διαδικασίες. 

Μέριμνα για την απόδοση των κάθε φύσης κρατήσεων υ¬ 
πέρ τρίτων που αντιστοιχούν στα επιμέρους εντάλματα πλη¬ 
ρωμής. 

Διενέργεια εισπράξεων αντίστοιχων οφειλών προς το Δή¬ 
μο. Έκδοση αντίστοιχων γραμματίων εισπράξεως και σχετι¬ 
κή ενημέρωση του περιοδικού αρχείου οφειλετών κατά ο¬ 
φειλέτη. 

Παρακολούθηση της πραγματοποίησης των υποχρεώσε¬ 
ων των οφειλετών προς το Δήμο και ενημέρωση του Λογι¬ 
στηρίου για τις καθυστερούμενες οφειλές. 

Κατάρτιση των περιοδικών καταστάσεων προς πληρωμή 
και πληρωθέντων εξόδων. 

Παραλαβή των βεβαιωτικών καταλόγων των υπόχρεων και 
των αντίστοιχων οφειλόμενων στο Δήμο ποσών κατά κατη¬ 
γορία προσόδου. Έκδοση και μέριμνα για την κοινοποίηση 
ατομικών ή ειδικών προσκλήσεων προς τους οφειλέτες του 
Δήμου 

Αρχική ενημέρωση περιοδικού αρχείου οφειλετών κατά ο¬ 
φειλέτη όπου αναγράφονται τα οφειλόμενα ποσά ανά κατη¬ 
γορία προσόδου 

Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφορούν 
τα εισπρακτέα και τα πραγματοποιηθέντα έσοδα του Δήμου, 
σύμφωνα με τις ισχύουσες διαδικασίες 

Κατάρτιση των περιοδικών καταστάσεων εισπραχθέντων 
και εισπρακτέων εσόδων 

Τήρηση φυσικού ταμείου στα γραφεία του Δήμου. Διενέρ¬ 
γεια χρηματικών δοσοληψιών με τις Τράπεζες 

Τήρηση αρχείων κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενημέρω¬ 
ση του λογιστικού συστήματος του Δήμου. Παροχή κάθε εί¬ 
δους στοιχείων που ζητούνται από Δημόσιες/ Ελεγκτικές υ¬ 
πηρεσίες σύμφωνα με τις διαδικασίες που ισχύουν εκάστοτε. 

Γ ραφείο Οικονομικής Διαχείρισης 

• Προϋπολογισμός - Απολογισμός - Περιουσία - Κληρο¬ 
δοτήματα 

Συγκέντρωση στοιχείων, διερεύνηση αναγκών και κατάρ¬ 
τιση των μεσοπρόθεσμων και ετήσιων προϋπολογισμών δα¬ 
πανών λειτουργίας των υπηρεσιών του Δήμου και των αντί¬ 
στοιχων προϋπολογισμών εσόδων του Δήμου 
Παρακολούθηση της εξέλιξης των προηγούμενων προϋ- 

πολογισμών και τήρηση των σχετικών διαδικασιών και αρ¬ 
χείων. Εξαγωγή των αποκλίσεων μεταξύ προϋπολογισθέ- 
ντων και απολογιστικών μεγεθών. Ερμηνεία των αποκλίσεων 
και εισήγηση διορθωτικών ενεργειών 
Σύνταξη των ετήσιων οικονομικών απολογισμών του Δή¬ 
μου σε συνεργασία με το Ταμείο 
Συνεργασία με τις άλλες διοικητικές ενότητες για την τή¬ 
ρηση διαδικασιών αμφίδρομης ενημέρωσης και ροής των οι¬ 
κονομικών πληροφοριών που σχετίζονται με την εκτέλεση 
του προϋπολογισμού της κάθε Διοικητικής ενότητας και με 
τις αναθεωρήσεις του 

Σύνταξη και υποβολή στα πολιτικά όργανα, στο Συμβούλιο 
Συντονισμού Υπηρεσιών περιοδικών απολογιστικών στοιχεί¬ 
ων σύμφωνα με το σύστημα οικονομικής πληροφόρησης 
που εφαρμόζει ο Δήμος 
Τήρηση αρχείου της δημοτικής περιουσίας 
Μέριμνα για την αξιοποίηση/ εκμετάλλευση της δημοτικής 
ακίνητης περιουσίας (μισθώσεις, κατάρτιση σχετικών συμ¬ 
βάσεων κλπ) 

Τήρηση αρχείου κληροδοτημάτων προς το Δήμο και μέρι¬ 
μνα για την αξιοποίησή τους 

Τήρηση των διαδικασιών που σχετίζονται με τις δωρεές 
προς το Δήμο 

• Έσοδα - Εκκαθάριση Δαπανών - Προμήθειες 
Συγκέντρωση στοιχείων για την εξακρίβωση των υπόχρε¬ 
ων και του ύψους των χρηματικών υποχρεώσεων προς το 
Δήμο των φυσικών προσώπων ή των κάθε είδους επιχειρή¬ 
σεων της περιοχής, για φόρους, εισφορές, τέλη, δικαιώμα¬ 
τα που περιοδικά πρέπει να καταβάλλονται στο Δήμο με βά¬ 
ση τις ισχύουσες κάθε φορά διατάξεις της νομοθεσίας. 

Έλεγχος της ακρίβειας των μεγεθών με βάση τα οποία υ¬ 
πολογίζονται το ύψος ανά υπόχρεο των προηγουμένων φό¬ 
ρων, εισφορών, τελών, δικαιωμάτων κλπ. 

Δημιουργία και τήρηση αρχείων υπόχρεων για την κατα¬ 
βολή των επιμέρους ποσών που αποτελούν τακτικά έσοδα 
του Δήμου 

Επεξεργασία στοιχείων και περιοδικοί υπολογισμοί του ύ¬ 
ψους των οφειλομένων ποσών κατά κατηγορία προσόδου 
και υπόχρεο 

Κατάρτιση βεβαιωτικών καταλόγων υπόχρεων και αντί¬ 
στοιχων οφειλομένων ποσών κατά κατηγορία προσόδου 
Μέριμνα για την ενημέρωση των υπόχρεων για την κατα¬ 
βολή των προηγουμένων οφειλομένων ποσών και μέριμνα 
για την τήρηση των διαδικασιών που ισχύουν για τις προ¬ 
σφυγές των υπόχρεων όταν αμφισβητούν το ύψος των οφει- 
λομένων ποσών. 

Οριστικοποίηση των βεβαιωτικών καταλόγων μετά την ο¬ 
λοκλήρωση των διαδικασιών των τυχόν προσφυγών για την 
εκτέλεση των αντίστοιχων εισπράξεων. 

Τήρηση των αντίστοιχων διαδικασιών και έκδοση βεβαιώ¬ 
σεων/ αδειών που σχετίζονται με την είσπραξη διαφόρων τε¬ 
λών, δικαιωμάτων ή εισφορών 
Τήρηση όλων των οικονομικών δοσοληψιών που σχετίζο¬ 
νται με τη λειτουργία των νεκροταφείων, την ύδρευση κλπ 
Παραλαβή των κάθε φύσης παραστατικών που απαιτού¬ 
νται κατά περίπτωση για την πληρωμή των οφειλών του Δή¬ 
μου στους αντίστοιχους δικαιούχους. 

Έλεγχος των προηγουμένων παραστατικών, έλεγχος της 
επάρκειας της αντίστοιχης πίστωσης του Προϋπολογισμού 
του Δήμου και έκδοση χρηματικών ενταλμάτων πληρωμής. 
Αποστολή των ενταλμάτων στο Ταμείο για τη διενέργεια των 
πληρωμών. 

Οικονομική διαχείριση και λογιστική παρακολούθηση των 
προγραμμάτων της Ευρωπαϊκής Ένωσης που συμμετέχει ο 
Δήμος. 


Τήρηση αρχείων κάθε είδους δικαιολογητικών που χρησι¬ 
μοποιούνται για την ενημέρωση του λογιστικού συστήματος 
του Δήμου. Παροχή κάθε είδους στοιχείων που ζητούνται α¬ 
πό Δημόσιες/ ελεγκτικές υπηρεσίες σύμφωνα με τις διαδι¬ 
κασίες που ισχύουν εκάστοτε. 

Μέριμνα για τη σύνταξη τεχνικών προδιαγραφών για τ ην 
προμήθεια μηχανημάτων, τεχνικού εξοπλισμού ή υλικών για 
τις ανάγκες του Δήμου, και συμμετοχή στις αντίστοιχες επι¬ 
τροπές αξιολόγησης προσφορών και παραλαβής. 

Διαχείριση διαδικασιών προμηθειών του Δήμου (σύσταση 
επιτροπών, διακηρύξεις, διαγωνισμοί, παραλαβή προσφο¬ 
ρών, παραγγελίες κλπ.). 

Τήρηση αρχείου παγίων κινητών περιουσιακών στοιχείων 
του Δήμου 

φροντίδα για την αποθήκευση των παγίων ή αναλωσίμων 
υλικών και τήρηση διαδικασιών παράδοσης και παραλαβής 

Τμήμα Τεχνικών Υπηρεσιών 

Προϊστάμενος 

Προΐσταται των Τεχνικών Υπηρεσιών παρακολουθεί και ε¬ 
λέγχει τη λειτουργία τους και συντονίζει τα γραφεία. 

Παραλαμβάνει από το γενικό πρωτόκολλο την αλληλο¬ 
γραφία του τμήματος και τη μοιράζει στα αντίστοιχα γρα¬ 
φεία για ενέργεια 

Επιμελείται της συγκέντρωσης όλων των στοιχείων που εί¬ 
ναι απαραίτητα, σε συνεργασία με τα άλλα τμήματα και τη δι¬ 
οίκηση του Δήμου για την κατάρτιση του σχεδίου του Τεχνι¬ 
κού Προγράμματος 

Σύμφωνα με την ισχύουσα νομοθεσία θεωρεί: 

α) Τις τεχνικές μελέτες κάθε μορφής. 

β) Τα πρωτόκολλα κανονισμού τιμών μονάδος νέων εργα¬ 
σιών. συγκριτικούς πίνακες, πρωτόκολλα αναθεώρησης τι¬ 
μών κ.λπ., που συντάσσονται συμπληρωματικά ή τρο- 
ποποιητικά της μελέτης, κατά την εκτέλεση εργασιών μελε¬ 
τών ή κατασκευής και συντήρησης δημοτικών έργων. 

γ) Τις πιστοποιήσεις, λογαριασμούς και τιμολόγια για την 
πληρωμή κάθε είδους δαπανών,, που αφορούν τόσο κατα¬ 
σκευές, συντηρήσεις ή μελέτες δημοτικών έργων, όσο και 
προμήθειες υλικών, οργάνων, μηχανημάτων, εργαλείων 
κ.λ.π. ειδών. 

Είναι συνυπεύθυνος για τη νομιμότητα και πληρότητα του 
περιεχομένου τους, με τον υπάλληλο που τα συνέταξε 

Ορίζει επιβλέποντες σε έργα και μελέτες. 

Παρακολουθεί τους νόμους, διατάγματα, αποφάσεις και ε¬ 
γκυκλίους που αφορούν το τμήμα της υπηρεσίας του, σε συ¬ 
νεργασία με το Τμήμα της Διοικητικής και Οικονομικής Υπη¬ 
ρεσίας και ακόμα φροντίζει για τον εφοδιασμό της Υπηρεσίας 
με τεχνικά συγγράμματα, επιστημονικά περιοδικά κ.λ.π. 

Είναι συνυπεύθυνος με τους προϊσταμένους των άλλων 
σχετικών τμημάτων και μεριμνά για τη διενέργεια διαγωνι¬ 
σμών προς εκτέλεση έργων και προμηθειών καθώς και για 
την παραλαβή τους, σύμφωνα με τις ισχύουσες κάθε φορά 
διατάξεις και θεωρεί τις τελικές επιμετρήσεις. 

Παρέχει στοιχεία και κάνει προτάσεις στην Οικονομική Υ¬ 
πηρεσία, για την πρόβλεψη ή αναμόρφωση των πιστώσεων 
εκτελεστέων έργων ή προμηθειών, την καλύτερη και απρό¬ 
σκοπτη εκτέλεση ανταποδοτικών έργων, σε συνεργασία με 
τα αρμόδια γραφεία της Υπηρεσίας του. 

Μελετά και συνεργάζεται με το Οικονομικό Τμήμα, για την 
ανάπτυξη των Δημοτικών Οικονομικών, φροντίζει για την κα¬ 
λύτερη οργάνωση της Τεχνικής Υπηρεσίας καθώς και την 
κατανομή του προσωπικού, σε συνεργασία με τη δημοτική 
διοίκηση. 

Θεωρεί κάθε είδους αντίγραφα που έχουν σχέση με το 
τμήμα του και χορηγεί κάθε είδους βεβαιώσεις μετά από έ¬ 
λεγχο αρμοδίου υπαλλήλου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7825 


Προωθεί για ψήφιση από το αρμόδια δημοτικά όργανα, σε 
συνεργασία με άλλα αρμόδια τμήματα, μελάτες, συγκριτι¬ 
κούς πίνακες κ.λ.π. και μεριμνά για την έγκαιρη διεκπεραίω¬ 
σή τους. 

Εποπτεύει, καθοδηγεί και διευθύνει τα γραφεία: Τεχνικών 
Έργων και Συγκρότησης- προγραμματισμού - παρακολού¬ 
θησης των Συνεργείων του Τμήματος 
Ασχολείται με οποιοδήποτε θέμα και ενεργεί κάθε μορφής 
έλεγχο και επιθεωρήσεις αρμοδιότητας Τεχνικών Υπηρεσιών. 

Υπογράφει τις εντολές μετακίνησης του προσωπικού του 
τμήματός του, με δικά τους μεταφορικά μέσα ή με μεταφο¬ 
ρικά μέσα της υπηρεσίας και θεωρεί τα ημερολόγια κίνησής 
τους για λόγους υπηρεσιακούς 
Συντάσσει και υπογράφει τις εκθέσεις την ετήσια αποδοτι- 
κότητα των υπαλλήλων κατά πρώτο βαθμό και γνωμοδοτεί 
για τη λήψη της κανονικής τους άδειας 
Παρακολουθεί και ελέγχει την εφαρμογή και το λειτουργι¬ 
κό αποτέλεσμα του προγράμματος καθαριότητας 
Παρακολουθεί τις εξελίξεις στην τεχνολογία, τον τρόπο 
διάθεσης απορριμμάτων και εισηγείται για τη βελτίωση 
Μελετά και κάνει προτάσεις για την προμήθεια, συντήρη¬ 
ση και επισκευή όλων των μηχανημάτων και αυτοκινήτων του 
Δήμου 

Παρακολουθεί τα προγράμματα της Ε.Ο.Κ. και σε συνερ¬ 
γασία με τον Τμηματάρχη του Οικονομικού Τμήματος ειση- 
γείται στο Δήμαρχο σχετικό με αυτό 
Φροντίζει σε συνεργασία με τους υφισταμένους του για 
την εύρυθμη λειτουργία και συντήρηση του δημοτικού συ¬ 
νεργείου όπου φυλάσσονται το οχήματα, μηχανήματα κ.λ.π. 
κεφαλαιακός εξοπλισμός του Δήμου. 

Γραφείο Τεχνικών Έργων 

• Προγραμματισμός Τεχνικών Έργων 
Προσδιορισμός στόχων, ετήσιων και μεσοπρόθεσμων, 

που αφορούν τον προγραμματισμό τεχνικής δραστηριότη¬ 
τας του Δήμου ως προς την εκτέλεση νέων τεχνικών έργων 
στην περιοχή του Δήμου την εκτέλεση εργασιών συντήρη¬ 
σης της υφιστάμενης κοινόχρηστης υποδομής και τις εργα¬ 
σίες των λοιπών τομέων της Τεχνικής Υπηρεσίας 
Προγραμματισμός ετήσιος και μεσοπρόθεσμος μελετών 
και κατασκευών νέων έργων και συντηρήσεων που αναλαμ¬ 
βάνει ο Δήμος και εργασιών των λοιπών τομέων της Τεχνικής 
Υπηρεσίας και καθορισμός προϋποθέσεων υλοποίησης 
(χρονοδιάγραμμα, τεχνικός εξοπλισμός, ανθρώπινο δυναμι¬ 
κό, πόροι κλπ.). 

Παρακολούθηση υλοποίησης προηγούμενου προγραμ¬ 
ματισμού και τήρηση απολογιστικών και στατιστικών στοι¬ 
χείων. 

Προγραμματισμός προμηθειών του Δήμου και εισήγηση 
της σκοπιμότητάς τους σε συνεργασία με την Οικονομική Υ¬ 
πηρεσία. 

• Μελέτες - Επίβλεψη τεχνικών έργων 

Εισήγηση για τη σκοπιμότητα ανάθεσης συγκεκριμένων 
μελετών τεχνικών έργων σε τρίτους εκτός του Δήμου (προ¬ 
μελέτες, προκαταρκτικές μελέτες, οριστικές μελέτες, μελέ¬ 
τες εφαρμογής). Κατάρτιση προδιαγραφών μελετών και τή¬ 
ρηση των διαδικασιών ανάθεσης συγκεκριμένων μελετών σε 
τρίτους 

(Σύνταξη διακηρύξεων, τευχών προδιαγραφών, αξιολόγη¬ 
ση εκδηλώσεων ενδιαφέροντος, εισήγηση σχετικών αποφά¬ 
σεων, σύνταξη συμβάσεων κ.λ.π.). 

Παρακολούθηση της εκπόνησης μελετών τεχνικών έργων 
που ανατίθενται σε τρίτους, τήρηση των διαδικασιών παρα¬ 
κολούθησης ελέγχου και παραλαβής των Μελετών από ποι¬ 
οτικής και συμβατικής άποψης 


Σύνταξη τεχνικών μελετών είτε για έργα που θα εκτελε- 
σθούν με αυτεπιστασία είτε για έργα που θα ανατεθούν σε 
τρίτους, στις περιπτώσεις που αποφασίζεται η εκπόνηση με¬ 
λετών από τις υπηρεσίες του Δήμου 

Εισήγηση για τη σκοπιμότητα ανάθεσης της κατασκευής 
τεχνικών έργων σε τρίτους. Κατάρτιση προδιαγραφών τε¬ 
χνικών έργων και τήρηση των διαδικασιών ανάθεσης έργων 
σε τρίτους (δημοπρατήσεις, αξιολόγηση προσφορών, εισή¬ 
γηση σχετικών αποφάσεων, σύνταξη συμβάσεων κ.λ.π.). 

Επίβλεψη εκτέλεσης τεχνικών έργων που εκτελούνται είτε 
με αυτεπιστασία είτε από τρίτους. Τήρηση των διαδικασιών 
παρακολούθησης και ελέγχου εκτέλεσης και παραλαβής τε¬ 
χνικών έργων από ποιοτικής, ποσοτικής άποψης και συμβα¬ 
τικής άποψης 

Φροντίδα για την παρακολούθηση και τήρηση της νομοθε¬ 
σίας που έχει σχέση με την ανάθεση, παρακολούθηση, εκτέ¬ 
λεση και παραλαβή μελετών και τεχνικών έργων 

Εκτέλεση κάθε φύσης σχεδιαστικών εργασιών για τις ανά¬ 
γκες της Υπηρεσίας. 

Γ ραφείο Συγκρότησης - Προγραμματισμού - Παρακολού¬ 
θησης των Συνεργείων του Τμήματος 

Για την εκτέλεση των λειτουργιών του Τμήματος συγκρο¬ 
τούνται ειδικά συνεργεία Οι σχετικές με τα συνεργεία αρ¬ 
μοδιότητες του Τμήματος συμπεριλαμβάνουν 

Συγκρότηση, οργάνωση, συντονισμό και γενικά διοίκηση 
των συνεργείων του Τμήματος 

Ετοιμασία του Προγράμματος Δράσης των Συνεργείων 
(καθορισμός αναγκαίων έργων, συντηρήσεων, επεμβάσε¬ 
ων, καθορισμοί προτεραιοτήτων κλπ) 

Ανάλυση του προηγούμενου προγράμματος για τον καθο¬ 
ρισμό των αναγκών του κάθε Συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, πο¬ 
σότητες υλικών κατ' είδος κλπ 

Επίβλεψη από διοικητική και τεχνική άποψη των εργασιών 
που εκτελούν τα συνεργεία 

Συγκρότηση οργάνωση και διοίκηση συνεργείων αμέσου 
επέμβασης σε περιπτώσεις επειγόντων εργασιών εκτός 
προγράμματος (π.χ. άμεσες επισκευές εγκαταστάσεων δη¬ 
μοτικών κτιρίων ή σχολείων) 

Φροντίδα για την στελέχωση και την εκπαίδευση του προ¬ 
σωπικού του κάθε Συνεργείου 

Εισήγηση για την αναγκαιότητα χρησιμοποίησης συνερ¬ 
γείων τρίτων με την ανάθεση των σχετικών εργασιών. Επί¬ 
βλεψη εργασιών που εκτελούνται από συνεργεία τρίτων από 
τεχνική και χρονική άποψη 

Μέριμνα για την έγκαιρη προμήθεια των υλικών των εργα¬ 
σιών που εκτελεί το κάθε Συνεργείο 
Χειρισμός και φροντίδα νια τη συντήρηση και αξιοποίηση 
των μηχανημάτων, τεχνικών μέσων και εργαλείων που χρη¬ 
σιμοποιεί το Συνεργείο 

• Συνεργείο Καθαριότητας - Πρασίνου - Ηλεκτροφωτι- 
σμού- Σήμανσης οδών 

Εκτέλεση εργασιών καθαριότητας των κοινοχρήστων χώ¬ 
ρων μέσα στην περιφέρεια του Δήμου (δρόμοι, πλατείες, α¬ 
κτές, πλαζ, χείμαρροι, πάρκα κλπ) 

Εκτέλεση εργασιών ανάτιτυξης πρασίνου δηλαδή συντή- 
ρησης, καθαριότητας, φυτοπροστασίας, βελτίωσης και επέ¬ 
κτασης των χώρων πρασίνου καθώς και των υπαίθριων χώ¬ 
ρων γενικότερα μέσα στα όρια του Δήμου (πάρκα, κήποι, άλ¬ 
ση, παιδικές χαρές, δενδροστοιχίες, παρτέρια κλπ). 

Εκτέλεση εργασιών με αυτεπιστασία ή επίβλεψη εργασιών 
που ανατίθενται σε τρίτους που περιλαμβάνουν: 

Την επέκταση, συντήρηση, επισκευή και βελτίωση του δι¬ 
κτύου ηλεκτροφωτισμού των οδών και γενικά των κοινοχρή¬ 
στων υπαιθρίων χώρων του Δήμου καθώς και του φωτισμού 
για την ανάδειξη των δημοτικών κτιρίων, μνημείων και αρ¬ 
χαιολογικών χώρων της περιοχής του Δήμου 
Την επέκταση, συντήρηση και επισκευή της σήμανσης και 
διαγράμμισης οδών για τη ρύθμιση της κυκλοφορίας στην 
περιοχή του Δήμου 

Την εγκατάσταση και συντήρηση κάθε είδους πληροφο¬ 
ριακών πινακίδων στην περιοχή του Δήμου (πινακίδες ονο¬ 
μασίας οδών και πλατειών, αρίθμησης κτιρίων, παροχής 
πληροφοριών σε θέματα του Δήμου, στάσεων συγκοινωνια¬ 
κών μέσων κ.λ.π.). 

Την τοποθέτηση και συντήρηση προστατευτικών μέσων για 
την ασφάλεια της κυκλοφορίας των οχημάτων και των πεζών 

• Συνεργείο -Ύδρευσης - Αποχέτευσης και Τεχνικών Έργων 
Φροντίδα καλής λειτουργίας και συντήρησης του συστή¬ 
ματος ύδρευσης/ αποχέτευσης 
Καταμέτρηση της κατανάλωσης νερού και ενημέρωση με 
τα σχετικά στοιχεία της Οικονομικής Υπηρεσίας 
Κατασκευή, επισκευή, συντήρηση, διακόσμηση και εξο¬ 
πλισμός των κτιρίων και εγκαταστάσεων του Δήμου καθώς 
και γενικά των κτιρίων και εγκαταστάσεων που αναλαμβάνει 
να κατασκευάσει, επισκευάσει ή συντηρήσει ο Δήμμς 
Επισκευή, συντήρηση έργων οδοποιίας και λοιπών έργων 
υποδομής (Κατασκευές κόμβων και διαβάσεων, γεφυρών, α- 
ντιπλημμυρικών έργων, διευθετήσεις και καλύψεις ρεμάτων 
κ.λ.π.) 

Επισκευή, συντήρηση έργων διαμόρφωσης υπαίθριων χώ¬ 
ρων (π.χ. πεζόδρομοι, πλατείες, παιδικές χαρές, αθλητικοί 
χώροι κλπ). 

Γραφείο Περιβάλλοντος 

Συλλογή και επεξεργασία στοιχείων για τις υπό έγκριση 
μελέτες περιβαλλοντικών επιπτώσεων και οργάνωση της 
διαδικασίας έγκρισης των μελετών αυτών. 

Έλεγχος της τήρησης των περιβαλλοντικών όρων. 
Εκτέλεση προγραμμάτων μέτρησης, δειγματοληψίας, κα¬ 
ταγραφής και αξιολόγησης διαφόρων ρύπων. 

Υλοποίηση των προγραμμάτων για την προστασία του πε¬ 
ριβάλλοντος. 

Επεξεργασία προτάσεων προς τις αρμόδιες υπηρεσίες 
για την προστασία και διαχείριση δασικών περιοχών του Δή¬ 
μου. 

Διατύπωση προτάσεων σε συνεργασία με την τεχνική υ¬ 
πηρεσία, μελετών και εκτελέσεις έργων υποδομής (π.χ. δα¬ 
σική και αγροτική οδοποιία, κτιρίων, διευθετήσεις χειμάρ- 
ρων, υποδομών βιοτόπων, χωρών αναψυχής, αντιπυρικών 
ζωνών, κλπ.) 

Διατύπωση προτάσεων στο Δασαρχείο ή στο Τμήμα Ανα¬ 
δασώσεων του Υπουργείου Γεωργίας για την αναδάσωση 
περιοχών. 

Συμμετοχή του Δήμου στην οργάνωση της πυροπροστα¬ 
σίας δασικών περιοχών. 

Υποβολή προτάσεων στην Ε.Ε. και στο Υπουργείο Γεωρ¬ 
γίας για τη χρηματοδότηση ενεργειών προστασίας / αξιο¬ 
ποίησης δασών και ανάπτυξης ορεινών / μειονεκτικών πε¬ 
ριοχών. 


Υποστήριξη της συμμετοχής του Δήμου στην κατάρτιση 
των Νομαρχιακών Προγραμμάτων αγροτικής ανάπτυξης και 
παρακολούθηση των εφαρμοσμένων μέτρων. 

Συνεργασία με τα αρμόδια τμήματα της Ν.Α. και συμμετο¬ 
χή σε προγράμματα ενημέρωσης για την ανάπτυξη βιολογι¬ 
κών καλλιεργειών, την εφαρμογή προγραμμάτων αναδιάρ¬ 
θρωσης, την προστασία των περιοχών υψηλής παραγωγικό¬ 
τητας, την ορθολογική αξιοποίηση των βοσκοτόπων. 

Αρθρο 10ο 

Κάθε αρμοδιότητα που περιγράφεται παραπάνω και δεν 
είναι πλήρης, συμπληρώνεται όπως ορίζουν οι διατάξεις της 
σχετικής νομοθεσίας. Εάν οι προκαθορισθείσες αρμοδιότη¬ 
τες αντίκεινται προς τυχόν οριζόμενες, σε σχετικές διατά¬ 
ξεις της νομοθεσίας τότε ισχύουν οι δεύτερες. 

Αρμοδιότητες που πιθανόν παραλήφθησαν αλλά και νέες 
που τυχόν θα προκύψουν στο μέλλον καθώς και ο τρόπος 
λειτουργίας της κάθε υπηρεσίας στις ιδιαίτερες λεπτομέ¬ 
ρειες της, εκτός από αυτές που ορίζονται από το Νόμο, κα¬ 
θορίζονται με ειδικούς κανονισμούς και με αποφάσεις του 
δημάρχου, ύστερα από κοινή εισήγηση των προϊστάμενων 
των υπηρεσιών η οποία θα γίνεται μετά από έγγραφη εντολή 
του Δημάρχου μέσα σε προθεσμία δύο (2) μηνών από τη λή¬ 
ψη της εντολής. 

Εάν περάσει η προθεσμία των δύο μηνών και οι προϊστά¬ 
μενοι των υπηρεσιών δεν προσκομίσουν την εισήγησή τους 
τα αρμόδια όργανα αποφασίζουν και χωρίς αυτή. 

Μέχρι της λήψης των σχετικών αποφάσεων οι υπό καθορι¬ 
σμό αρμοδιότητες ανατίθενται με προφορική εντολή του Δη¬ 
μάρχου, με στόχο πάντοτε την εύρυθμη λειτουργία των Δη¬ 
μοτικών υπηρεσιών προς επίτευξη των επιδιωκόμενων Δη¬ 
μοτικών στόχων 

Κατά την έναρξη της ισχύος του παρόντος Οργανισμού οι 
υπηρετούντες υπάλληλοι κατατάσσονται στις αντίστοιχες 
θέσεις των σχετικών κλάδων. 

Η κατανομή του προσωπικού στις επιμέρους διοικητικές 
μονάδες γίνεται με απόφαση του Δημάρχου, μετά από σχε¬ 
τική εισήγηση των προϊστάμενων και του Συμβουλίου Συ¬ 
ντονισμού, λαμβάνοντας υπόψη τις λειτουργικές ανάγκες 
των μονάδων, τα προσόντα, την πείρα και τις ειδικές γνώσεις 
των υπαλλήλων. 

Η ισχύς του παρόντος Οργανισμού αρχίζει από τη δημοσί¬ 
ευσή του στην Εφημερίδα της Κυβέρνησης, οπότε παύει να 
ισχύει κάθε προηγούμενη σχετική απόφαση. 

Ακροτελεύτιο Άρθρο 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 35.000.000 στους αντίστοι¬ 
χους κωδικούς αριθμούς για την κάλυψη της μισθοδοσίας 
του υπάρχοντοςπροσωπικού. Η μελλοντική επιβάρυνσητου 
προϋπολογισμού του Δήμου από την απόφαση αυτή δεν εί¬ 
ναι δυνατό να υπολογιστεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Χίος, 19 Απριλίου 1999 
Με εντολή Γ ενικού Γραμματέα Περιφέρειας 

Η Διευθύντρια 

ΒΑΣΙΛΙΚΗ ΜΠΑΛΑΣΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



